Jeff Carter

Jeff Carter (s. 1. tammikuuta 1985 London, Ontario) on kanadalainen uransa lopettanut  jääkiekkoilija. Hän pelasi keskushyökkääjänä. Hän pelasi NHL-uransa ensimmäiset kuusi kautta Philadelphia Flyersissä ja edusti viimeiset kolme kautta Pittsburgh Penguinsia. Hän pelasi urallaan yli 1000 NHL-ottelua vuodesta 2005 lähtien ja voitti Stanley Cupin Los Angeles Kingsissä vuosina 2012 ja 2014 sekä olympiakultaa Kanadan maajoukkueessa 2014 Sotšin talviolympialaisissa.

 Ura 
 Juniorivuodet 
Ennen NHL-uraansa Carter pelasi vuodet 2001–2005 OHL-junioriliigan Sault Ste. Marie Greyhoundsissa.Legends of Hockey Hän oli kolmella peräkkäisellä kaudella (2002–2005) joukkueensa paras maalin- ja pisteidentekijä. Kaudella 2002–2003 hän teki 61 ottelussa 71 tehopistettä, kaudella 2003–2004 57 ottelussa 66 tehopistettä ja kaudella 2004–2005 55 ottelussa 74 tehopistettä.* *  Vuonna 2004 Carter valittiin OHL:n toiseen ja vuonna 2005 ensimmäiseen tähdistökentälliseen. Lisäksi hänet palkittiin vuonna 2005 sekä Canadian Hockey Leaguen että OHL:n vuoden herrasmiespelaajan palkinnolla.Jeff Carter TSN.ca-sivustolla Viitattu 12.6.2012. 

 Ammattilaisura 
Philadelphia Flyers varasi Carterin vuoden 2003 NHL:n varaustilaisuudessa ensimmäisellä kierroksella numerolla 11. Keväällä 2004 ja 2005 OHL-kauden päätyttyä hän pelasi Flyersin farmijoukkueessa Philadelphia Phantomsissa AHL:ssä. Keväällä 2005 Phantoms voitti AHL:n mestaruuden, Calder Cupin, ja Carter oli koko liigan tehokkain pelaaja, kun hän teki 23 tehopistettä 21 ottelussa. 

Carter pelasi ensimmäisen NHL-ottelunsa syksyllä 2005 ja vakiinnutti heti paikkansa Philadelphia Flyersin vakiokokoonpanossa. Hän teki tulokaskaudellaan, kaudella 2005–2006, 42 tehopistettä 81 runkosarjaottelussa ja oli joukkueensa kolmanneksi paras maalintekijä. NHL:n tulokkaiden pistepörssissä hän oli yhdestoista. Neljännellä NHL-kaudellaan, kaudella 2008–2009, Carter oli Philadelphian paras maalin- ja pisteidentekijä 84 tehopisteellä ja 46 maalilla. NHL:n maalipörssissä hän oli toinen Aleksandr Ovetškinin jälkeen ja pistepörssissä kahdestoista.*  Samalla kaudella hän pelasi ensimmäisen kerran NHL:n tähdistöottelussa. 

Carter oli Philadelphian paras maalintekijä myös kausilla 2009–2010 ja 2010–2011.*  Vuonna 2010 Philadelphia pelasi ensimmäistä kertaa Carterin aikana NHL:n loppuotteluissa, mutta hävisi ottelusarjan Chicago Blackhawksille. Carter oli pudotuspelien aikana sivussa 11 ottelusta jalkavamman vuoksi.*  Carter teki marraskuussa 2010 Philadelphian kanssa 11 vuoden pelaajasopimuksen, joka astui voimaan, kun edellinen sopimus päättyi kesällä 2011. Philadelphia myi Carterin kesäkuussa 2011 Columbus Blue Jacketsiin, josta se sai vaihdossa Jakub Voráčekin ja ensimmäisen sekä kolmannen kierroksen varausoikeudet vuoden 2011 varaustilaisuudessa. Kuuden kauden aikana Philadelphiassa Carter teki 181 maalia 461 ottelussa.

Carterin pelasi Columbuksessa vajaan kauden, sillä helmikuussa 2012, muutama päivä ennen NHL:n siirtorajan umpeutumista, Columbus myi hänet Los Angeles Kingsiin. Kaupassa Columbus sai vaihdossa puolustaja Jack Johnsonin ja ensimmäisen kierroksen varausoikeuden. Kesäkuussa 2012 Los Angeles voitti NHL:n mestaruuden eli Stanley Cupin. Los Angelesissa pelasivat Carterin joukkuetovereina muun muassa Mike Richards ja Simon Gagne, joiden kanssa  hän oli pelannut aiemmin Philadelphiassa.

Huhtikuussa 2021 Kings kauppasi Carterin Pittsburgh Penguinsiin vaihdossa ehdolliseen kolmannen kierroksen varausvuoroon vuoden 2022 varaustilaisuudessa ja ehdolliseen neljännen kierroksen varausvuoroon vuoden 2023 varaustilaisuudessa. https://www.tsn.ca/pittsburgh-penguins-pick-up-veteran-forward-jeff-carter-from-los-angeles-kings-1.1621953

Tammikuussa 2022 Carter teki Penguinsin kanssa kaksivuotisen jatkosopimuksen. https://www.tsn.ca/jeff-carter-pittsburgh-penguins-two-year-contract-extension-1.1751017 Penguinsin kausi päättyi runkosarjaan kaudella 2023-2024 ja samalla Carter ilmoitti päättävänsä uransa. 

 Maajoukkue 
Carter on edustanut Kanadaa kerran jääkiekon aikuisten arvokilpailuissa, jääkiekon maailmanmestaruuskilpailuissa vuonna 2006. Vuosina 2004 ja 2005 hän edusti Kanadaa jääkiekon nuorten maailmanmestaruuskilpailuissa. Kanada voitti 2004 hopeaa ja 2005 kultaa, ja Carter valittiin molempina vuosina turnauksen tähdistökentälliseen. Hän kuului myös Kanadan kultaa voittaneeseen joukkueeseen jääkiekon alle 18-vuotiaiden maailmanmestaruuskilpailuissa vuonna 2003. 

Carter oli mukana olympiakultaa voittaneessa joukkueessa Sotšissa 2014. 

 Tilastot 

 2001–2002  Sault Ste. Marie Greyhounds  OHL  63  18  17  35  12  4  0  0  0  2 2002–2003  Sault Ste. Marie Greyhounds  OHL  61  35  36  71  55  4  0  2  2  2 2003–2004  Sault Ste. Marie Greyhounds  OHL  57  36  30  66  26  –  –  –  –  –        JMM  6  5  2  7  2  2003–2004  Philadelphia Phantoms  AHL  –  –  –  –  –  12  4  1  5  0 2004–2005  Sault Ste. Marie Greyhounds  OHL  55  34  40  74  40  7  5  5  10  6        JMM  6  7  3  10  6  2004–2005  Philadelphia Phantoms  AHL  3  0  1  1  4  21  12  11  23  12  2005–2006  Philadelphia Flyers  NHL  81  23  19  42  40  6  0  0  0  10        MM  9  4  2  6  2  2006–2007  Philadelphia Flyers  NHL  62  14  23  37  48  –  –  –  –  – 2007–2008  Philadelphia Flyers  NHL  82  29  24  53  55  17  6  5  11  12 2008–2009  Philadelphia Flyers  NHL  82  46  38  84  68  6  1  0  1  8 2009–2010  Philadelphia Flyers  NHL  74  33  28  61  38  12  5  2  7  2 2010–2011  Philadelphia Flyers  NHL  80  36  30  66  39  6  1  1  2  2 2011–2012  Columbus Blue Jackets  NHL  39  15  10  25  14  –  –  –  –  –  Los Angeles Kings  NHL  16  6  3  9  2  20  8  5  13  4        2012–2013  Los Angeles Kings  NHL  48  26  7  33  16  18  6  7  13  14 2013–2014  Los Angeles Kings  NHL  72  27  23  50  44  26  10  15  25  4        OK  6  3  2  5  2 2014–2015  Los Angeles Kings  NHL  82  28  34  62  28  –  –  –  –  –  2015–2016  Los Angeles Kings  NHL  77  24  38  62  20  5  2  0  2  4  2016–2017  Los Angeles Kings  NHL  82  32  34  66  41  –  –  –  –  – 2017–2018  Los Angeles Kings  NHL  27  13  9  22  2  4  0  0  0  2  2018–2019  Los Angeles Kings  NHL  76  13  20  33  42  –  –  –  –  – 2019–2020  Los Angeles Kings  NHL  60  17  10  27  36  –  –  –  –  – 2020–2021  Los Angeles Kings  NHL  40  8  11  19  22  –  –  –  –  –   Pittsburgh Penguins  NHL  14  9  2  11  0  6  4  1  5  4 2021–2022  Pittsburgh Penguins  NHL  76  19  26  45  38  7  4  1  5  6 2022–2023  Pittsburgh Penguins  NHL  79  13  16  29  30  –  –  –  –  – 2023–2024  Pittsburgh Penguins  NHL  72  11  4  15  12  –  –  –  –  – NHL yhteensä 1321  442  409  851  635  133  47  37  84  72

HockeyDB

 Lähteet 

  Viitattu 16.11.2009.

Viitteet

 Aiheesta muualla 
 Jeff Carter Los Angeles Kingsin verkkosivuilla 
 Kostean saaren kultasormi. Yöelämässä kunnostautuneen NHL-tähden värikkäät vaiheet. Tommi Seppälä. Yle Urheilu 29.12.2016.

Luokka:Kanadalaiset jääkiekkoilijat
Luokka:Kanadalaiset olympiavoittajat
Luokka:Philadelphia Flyersin varaamat pelaajat
Luokka:Vuonna 1985 syntyneet
Luokka:Elävät henkilöt